**Karriereudviklingsplan for postdocer og adjunkter på Health**

Dette skema kan du bruge som en hjælp til din karriereudvikling. Brug det til at blive klogere på dine karrieremål, og hvor du kan sætte ind for at nå dem. Du kan anvende skemaet til din personlige afklaring, som forberedelse til en karrieresamtale med din leder eller med henblik på en kompetenceafklarende samtale med en karriere-ambassadør på dit institut.

Det er frivilligt at bruge skemaet; din karriere er dit ansvar. Det er i sidste ende kun dig, der ved, hvad der motiverer dig, hvilke drømme du har, hvilke begrænsninger du oplever, og hvor du har brug for erfaring. Det er således heller ikke alle de angivne kompetencer, der er lige relevante for lige præcis dig eller lige præcis dette tidspunkt i din karriere.

Skemaet er et supplement til MUS-skemaet. Hvor MUS har fokus på din trivsel og din opgaveløsning i dit nuværende job, har karriereudvikling fokus på at ruste dig til dit næste job – i eller uden for akademia – og uanset om du har lyst til at bevæge dig opad eller sidelæns.

Hvis du ønsker en webbaseret og mere udfoldet version, så anbefaler Health, at du i stedet bruger *The Vitae Researcher Development Framework Planner* (RDF Planner). Du finder adgang via [AU Career PhD & JR](https://phd.au.dk/for-current-phd-students/career/vitae-resources-and-tools).

|  |
| --- |
| **Navn:****Institut:****Dato:****Langsigtede karrieremål:** |

Vejledning: Angiv dit nuværende niveau på en skala fra 1-5 og angiv herefter hvor relevant kompetencen er for dit drømmejob også på en skala fra 1-5. Skriv herefter ned, hvilke trin du vil tage for at udvikle dit kompetencesæt. Hav særligt fokus på de kompetencer, hvor der er diskrepans mellem dit nuværende niveau og relevansen for dit drømmejob. Skal jeg undervise, netværke eller publicere mere? Deltage i udvalgsarbejde? Lære en bestemt metode? Tage et lederkursus? Dygtiggøre mig på et bestemt område? Du vælger selv hvilke kompetencer, du vil adressere, og du kan også nøjes med de overordnede temaer.

|  |  |  |  |
| --- | --- | --- | --- |
| **Kortsigtede mål** | Niveau (1-5) | Relevans i forhold til mine langsigtede karrieremål (1-5) | Planlagte aktiviteter, kurser eller resultater |
| **Forskning**Dybdegående kendskab til områdetUdvikling af en unik forskningsnicheEn stærk publikationslisteKritisk analyse og vurdering af egne og andres resultaterTilegnelse af ny viden indenfor beslægtede områderKompetencer indenfor eksperimenterende designRelevante forskningsmetoderStatistisk analyseIndsamling og fortolkning af dataInterdisciplinært og transdisciplinært samarbejdeInternationalt samarbejde |  |  |  |
| **Undervisning og vejledning**Udvikling af pensumTilrettelæggelse og gennemførelse af prøver og eksaminerKursusledelseKendskab til didaktiske og pædagogiske principperEtablering af et læringsorienteret miljøUndervisning på bachelorniveauUndervisning på kandidatniveauVejledning af studenterforskereVejledning af ph.d.-studerendeKendskab til interkulturelle undervisningsstrategierKendskab til blended learning og online undervisningsformaterEvne til at inspirere og være en rollemodel |  |  |  |
| **Formidling**Udarbejdelse og produktion af videnskabelige publikationerKendskab til peer review-processenPopulærvidenskabelig skriftlig formidlingMundtlig præsentationFremme af offentlighedens forståelse af eget forskningsfeltDeltagelse i konferencer, kongresser og seminarerEvne til at forsvare forskningsresultater |  |  |  |
| **Akademisk medborgerskab**Deltagelse i udvalg, bestyrelser, faglige sammenslutninger mv.Bidrag til instituttets opgaverKendskab til instituttets politikkerOpretholdelse af gode arbejdsrelationer internt i institutionen og i forskningsmiljøet generelt |  |  |  |
| **Ledelse**ProblemløsningsfærdighederHåndtering af interessekonflikterKonstruktiv feedbackUddelegering af opgaver og ansvarMotivation af andreVejledning af andre |  |  |  |
| **Projektledelse**Prioritering og tilrettelæggelse af arbejdeAnsøgning om fondsmidlerBudgetplanlægningTidsstyringHåndtering af data og ressourcerTidsfrister og levering |  |  |  |
| **Ansvarlig forskningspraksis**Kendskab til dataejerskab, teknologioverførsel og immaterielle rettighederKendskab til medforfatterskab og VancouverreglerneKendskab til nationale og internationale politikker, godkendelser og tilsyn Dokumenteret viden om etik (kliniske forsøg, empiriske data og dyreforsøg) |  |  |  |
| **Færdigheder, som kan overføres til andre områder**Nytænkning og selvstændig tænkningRådføring med rådgivere og mentorerNetværksaktiviteter – lokalt, nationalt og internationaltSamarbejdsevnerIværksætterevnerKendskab til innovationsprocesserPersonlig integritetBalance mellem arbejde og fritidNavigering i komplekse situationerHåndtering af usikkerhedSproglige kompetencerInterkulturel forståelse |  |  |  |

**Typer af støtte**

Det kan være gavnligt at overveje, hvilken form for støtte du oplever at have brug for:

* Vejledning – hvis du har brug for mere faglig viden, støtte og udvikling
* Mentoring – hvis du ønsker sparring og nye perspektiver på dit arbejde og dine kulturelle kompetencer
* Sponsoring – hvis du søger én, der kan åbne døre og hjælpe dig med at navigere institutionen
* Coaching – hvis du gerne vil udvikle dine personlige kompetencer

Spørg dig selv:

* Får jeg den støtte, som jeg har brug for?
* Hvad har jeg brug for støtte til?
* Hvilken type støtte har jeg brug for?
* Hvem kan give mig den støtte?
* Hvad vil jeg gøre for at sikre, at jeg får den støtte?

**Tilbud til dig og din karriereudvikling**

AU vil gerne støtte dig i at blive afklaret og se muligheder, men AU kan ikke nødvendigvis tilbyde dig den karriere, som du drømmer om. Derfor er det vigtigt, at du tager ansvar for din egen karriere – uanset om det er sundhedsvæsenet, entreprenørlivet eller en forskerkarriere, der trækker.

Her er nogle tilbud, du kan benytte dig af:

* AU Career PhD & JR udbyder workshoppen ”Strategic Career Thinking for Junior Researchers” (ca. 3 timer). Den udbydes flere gange årligt.
* Junior Researcher Association på AU arrangerer forelæsninger og gå-hjem-møder.
* Alle yngre forskere tilbydes en karrieresamtale med deres nærmeste leder. Formålet med samtalen er refleksion og afklaring i relation til dine karriereønsker samt hjælp til mulige næste skridt.
* På institutniveau kan der være netværk for yngre forskere, temamøder, virksomhedsbesøg mv.
* Fakultetsledelsens rammepapir ’Postdoc på Health’ indeholder bl.a. eksempler på udviklingsmål, kompetencer og arbejdsopgaver
* På institutterne findes en karriere-ambassadør, der tilbyder uvildig karrierevejledning. De står til rådighed for en fortrolig samtale om dine karrieremuligheder, og hvad du selv kan gøre.

Hvis drømmen er en varig universitetsansættelse, anbefaler vi, at du orienterer dig i Healths ansættelseskriterier og i [AU’s Normer for rekruttering](https://medarbejdere.au.dk/administration/hr/rekrutteringogonboarding/rekruttering/rekrutteringsvaerktoejer-til-vip/normerforrekruttering).

Er du i tvivl om, hvem du skal holde karrieresamtale og evt. også MUS med, så kontakt institutsekretariatet.